**Ministru kabineta noteikumu projekta** **"Grozījumi Ministru kabineta 2017. gada 30. maija noteikumos Nr. 287 "Maksātnespējas administrācijas maksas pakalpojumu cenrādis un samaksas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir aktualizēt Maksātnespējas kontroles dienesta sniegto maksas pakalpojumu cenrādi atbilstoši faktiskajai situācijai, noteikt īsāku termiņu, kādā persona var atteikties no maksas pakalpojuma, mainīt atsevišķu maksas pakalpojumu nosaukumus, ievērojot Maksātnespējas likumā izmantoto terminoloģiju.Noteikumu projekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2017. gada 30. maija noteikumos Nr. 287 "Maksātnespējas administrācijas maksas pakalpojumu cenrādis un samaksas kārtība"" (turpmāk – noteikumu projekts) izstrādāts atbilstoši:1. Saeimā 2018. gada 31. maijā pieņemtajam likumam "Grozījumi Maksātnespējas likumā", kurš stājās spēkā 2018. gada 1. jūlijā. Ar minēto likumu citastarp ir mainīts Maksātnespējas administrācijas nosaukums, nosakot, ka iestādes nosaukums ir Maksātnespējas kontroles dienests;2. Likuma par budžetu un finanšu vadību 5. panta devītajai un 12.1 daļai;3. Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" (turpmāk – Noteikumi Nr. 333) 18. punktam. Vienlaikus noteikumu projektā paredzēti grozījumi:1) vienotas pieejas nodrošināšanai attiecībā uz termiņu, kādā ir iespējams atteikties no administratora eksāmena un kvalifikācijas eksāmena, saņemot atpakaļ samaksāto summu;2) lai administrators neatteiktos no amata apliecības saņemšanas, kuras izdošanas pamats noteikts Maksātnespējas likumā, bet izgatavošanas izmaksas jāsedz no Maksātnespējas kontroles dienesta budžeta līdzekļiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2018. gada 31. maija likums "Grozījumi Maksātnespējas likumā" maina iestādes nosaukumu no "Maksātnespējas administrācija" uz "Maksātnespējas kontroles dienests", jo iestādes nosaukumam nepārprotami jāatspoguļo iestādes veicamo funkciju un uzdevumu būtība un jānodrošina iestādes atpazīstamība. Ievērojot minēto, noteikumu projekts paredz iestādes nosaukuma maiņu atbilstoši 2018. gada 31. maija likumam "Grozījumi Maksātnespējas likumā".2) Saskaņā ar Noteikumiem Nr. 333 Maksātnespējas kontroles dienests ir aktualizējis iestādes sniegto maksas pakalpojumu cenrādi atbilstoši faktiskajai situācijai. Izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas, nodrošinot sniegto maksas pakalpojumu izcenojumu atbilstību faktiskajām izmaksām. Ņemot vērā, ka ir mainījušās cenas šādiem maksas pakalpojumiem – kvalifikācijas pilnveides pasākums un amata apliecības izdošana (dublikāta izdošana) – ir nepieciešamas izmaiņas maksas pakalpojumu cenrādī.3) Atbilstoši Ministru kabineta 2017. gada 30. maija noteikumu Nr. 287 "Maksātnespējas administrācijas maksas pakalpojumu cenrādis un samaksas kārtība" (turpmāk – Noteikumi Nr. 287) 8. punktam, lai atteiktos no šo noteikumu [pielikuma](https://likumi.lv/ta/id/291194#piel0) 3. punktā minētā maksas pakalpojuma, proti, kvalifikācijas eksāmena, persona iesniedz attiecīgu iesniegumu Maksātnespējas kontroles dienestā 15 darbdienu laikā pēc tam, kad iestādē iesniegts iesniegums par attiecīgā maksas pakalpojuma saņemšanu.Ministru kabineta 2017. gada 30. maija noteikumu Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība" (turpmāk – Noteikumi Nr. 288) 92. punktā noteikts, ka Maksātnespējas kontroles dienesta direktors 15 darbdienu laikā pēc iesnieguma saņemšanas par pieteikšanos kvalifikācijas eksāmenam pieņem lēmumu par atļauju vai atteikumu maksātnespējas procesa administratoram (turpmāk – administrators) kārtot kvalifikācijas eksāmenu.Savukārt atbilstoši Noteikumu Nr. 287 7. punktam, lai atteiktos no šo noteikumu [pielikuma](https://likumi.lv/ta/id/291194#piel0) 2. punktā minētā maksas pakalpojuma, proti, administratora pretendenta eksāmena, un saņemtu atpakaļ samaksāto maksu, persona iesniedz attiecīgu iesniegumu Maksātnespējas kontroles dienestā līdz dienai, kad beidzas Maksātnespējas kontroles dienesta paziņojumā par attiecīgā maksas pakalpojuma sniegšanu noteiktais pieteikšanās termiņš.Saskaņā ar Noteikumu Nr. 288 16. punktu Maksātnespējas kontroles dienesta direktors mēneša laikā pēc iesnieguma saņemšanas par pieteikšanos administratora pretendenta eksāmenam pieņem lēmumu par atļauju vai atteikumu administratora pretendentam kārtot eksāmenu.Līdz ar to lēmuma pieņemšanas termiņš par atļauju vai atteikumu kārtot kvalifikācijas eksāmenu vai administratora pretendenta eksāmenu attiecīgi var sakrist ar termiņu, kādā persona var atteikties no minētā pakalpojuma. Ņemot vērā, ka lēmums par atļauju vai atteikumu kārtot attiecīgo eksāmenu var tikt pieņemts arī ātrāk, pirms saņemts personas atteikums no maksas pakalpojuma, noteikumu projektā paredzēts noteikt īsāku termiņu, kādā persona var atteikties no maksas pakalpojuma.Lai nodrošinātu vienotu pieeju attiecībā uz termiņu, kādā ir iespējams atteikties no administratora pretendenta eksāmena un kvalifikācijas eksāmena, saņemot atpakaļ samaksāto summu, noteikumu projektā paredzēts noteikt, ka, lai atteiktos no šiem pakalpojumiem, persona iesniedz attiecīgu iesniegumu Maksātnespējas kontroles dienestā piecu darbdienu laikā pēc tam, kad Maksātnespējas kontroles dienestā iesniegts iesniegums par attiecīgā maksas pakalpojuma saņemšanu.Ievērojot minēto, noteikumu projektā attiecīgi precizēts arī Noteikumu Nr. 287 10. punkts, aizstājot skaitļus un vārdus "6., 7. un 8. punktā" ar skaitļiem un vārdiem "6. un 7. punktā", un 11. punkts, aizstājot skaitļus un vārdus "6.,7. vai 8. punktā" ar skaitļiem un vārdiem "6. vai 7 punktā".4) Noteikumu Nr. 287 14. punktā noteikts, ja maksas pakalpojums nav izpildīts noteiktajā termiņā no Maksātnespējas kontroles dienesta atkarīgu apstākļu dēļ, personai ir tiesības rakstiski atteikties no pakalpojuma un saņemt atpakaļ maksu par attiecīgo pakalpojumu pilnā apmērā. Minētais attiecas uz visiem maksas pakalpojumiem, proti, kvalifikācijas pilnveides pasākumu, administratora pretendenta eksāmenu, kvalifikācijas eksāmenu un amata apliecības izdošanu (dublikāta izdošanu). Saskaņā ar Maksātnespējas likuma 13.1 panta otro daļu pēc administratora iecelšanas amatā Maksātnespējas kontroles dienesta direktors izdod administratoram viņa amata apliecību, kuras derīguma termiņš ir divi gadi. Lai nerastos situācija, ka administrators atsakās no amata apliecības saņemšanas, kuras izdošanas pamats noteikts Maksātnespējas likumā, bet Maksātnespējas kontroles dienests ir izgatavojis amata apliecību un tās izgatavošanas izmaksas jāsedz no Maksātnespējas kontroles dienesta budžeta līdzekļiem, noteikumu projekts paredz, ka Noteikumu Nr. 287 14. punktā minētie gadījumi ir attiecināmi tikai uz šādiem maksas pakalpojumiem – kvalifikācijas pilnveides pasākums, administratora pretendenta eksāmens un kvalifikācijas eksāmens.  Ievērojot minēto, noteikumu projektā attiecīgi precizēts arī Noteikumu Nr. 287 13. punkts, svītrojot vārdus "izņemot šo noteikumu 14. punktā noteikto gadījumu". Noteikumu projektā maksas pakalpojumiem – "kvalifikācijas pasākums" mainīts nosaukums uz "kvalifikācijas pilnveides pasākuma apmeklējums", "administratora pretendenta eksāmens" mainīts nosaukums uz "administratora eksāmena kārtošana" un "kvalifikācijas eksāmens" mainīts nosaukums uz "kvalifikācijas eksāmena kārtošana", ievērojot Maksātnespējas likumā izmantoto terminoloģiju un Vides aizsardzības un reģionālās attīstības ministrijas 2019. gada 10. aprīlī apstiprinātos metodiskos ieteikumus "Metodiskie ieteikumi valsts pārvaldes pakalpojumu pārvaldībai" par pakalpojuma nosaukuma veidošanu.Noteikumu projektā noteiktos maksas pakalpojumus iespējams saņemt tikai klātienē. Savukārt pieteikties konkrētā maksas pakalpojuma saņemšanai var, izmantojot e-pastu un oficiālo elektronisko adresi. Pēc minēto maksas pakalpojumu aprakstīšanas valsts pārvaldes pakalpojumu portālā [www.latvija.lv](http://www.latvija.lv) tiem varēs pieteikties arī, izmantojot e-pakalpojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Maksātnespējas kontroles dienests, Tieslietu ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ir attiecināms uz šādām mērķa grupām:1) administratori – Latvijas Republikas Uzņēmumu reģistra vestajā maksātnespējas reģistrā 2019. gada 5. augustā ir reģistrēti 196 administratori; 2) administratora pretendenti – Maksātnespējas likuma 13. panta pirmā daļa nosaka administratoram izvirzāmās prasības, savukārt par administratora pretendentu var būt jebkura persona, kura normatīvajos aktos noteiktajā kārtībā ir izteikusi vēlmi kārtot administratora pretendenta eksāmenu. Ievērojot minēto, nav iespējams noteikt administratora amata pretendentu skaitu; 3) Maksātnespējas kontroles dienestā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta 7. punkts (Noteikumu Nr. 287 14. punkta jaunā redakcija) samazinās Maksātnespējas kontroles dienestam administratīvo slogu, jo vairs nebūs jāvērtē iesniegumi par atteikšanos no maksas pakalpojuma – amata apliecības izdošana (dublikāta izdošana) – un jāveic darbības maksas atmaksāšanai.  |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu 2019. gadam | izmaiņas kārtējā gadā, salīdzinot ar valsts budžetu 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  20 620 | -4 502 |  35 740 |  -13 771 |  35 740 |  -19 622 |  -13 771 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  20 620 |  -4 502 |  35 740 |   -13 771 |  35 740 |   -19 622 |  -13 771 |
| 1.2. valsts speciālais budžets |  0 | 0 | 0 |  0 | 0 | 0 | 0 |
| 1.3. pašvaldību budžets |  0 | 0 | 0 | 0 | 0 | 0 | 0 |
| 2. Budžeta izdevumi |  20 620 |  -4 502 |  35 740 |   -13 771 |  35 740 |   -19 622 |  -13 771 |
| 2.1. valsts pamatbudžets |  20 620 |  -4 502 |  35 740 |   -13 771 |  35 740 |   -19 622 |  -13 771 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3. Finansiālā ietekme |  0 | 0 | 0 | 0 | 0 | 0 | 0 |
| 3.1. valsts pamatbudžets |  0 | 0 | 0 | 0 | 0 | 0 | 0 |
| 3.2. speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme |  X |  0 |  X |  0 | X | 0 | 0 |
| 5.1. valsts pamatbudžets |  0 | 0 |  0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2017. gada 6. janvārī stājās spēkā grozījumi Maksātnespējas likumā, ar kuriem pēc būtības tika mainīts administratora profesijas tiesiskais regulējums. Ar minēto grozījumu spēkā stāšanās dienu Maksātnespējas kontroles dienestam tika deleģēti valsts pārvaldes uzdevumi – administratoru eksaminēšana un kvalifikācijas kontrole. Minētie uzdevumi noteikti Maksātnespējas likuma 13.1 panta otrajā daļā, 16.1 panta piektajā daļā, 16.2 panta sestajā daļā un 174.1 panta 8. un 9. punktā. Īstenojot minētos valsts pārvaldes uzdevumus Maksātnespējas kontroles dienests organizē administratora pretendenta eksāmenu un kvalifikācijas eksāmenu un izgatavo un izsniedz administratora amata apliecību. Attiecīgi kā papildu maksas pakalpojumi tika noteikti – administratora pretendenta eksāmens, kvalifikācijas eksāmens un amata apliecības izdošana (dublikāta izdošana).Tāpat norādāms, ka Pievienotās vērtības nodokļa likuma 3. panta astotajā daļā noteikts, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Līdz ar to Maksātnespējas kontroles dienesta maksas pakalpojumiem netiek piemērots pievienotās vērtības nodoklis.Saistībā ar to, ka dažiem maksas pakalpojumiem samazinās izcenojums un vienlaicīgi dažiem maksas pakalpojumiem samazinās skaits, atbilstoši maksas pakalpojumu izcenojumu aprēķiniem, 2019., 2020., 2021. un 2022.gadā plānots ieņēmumu un ar tiem saistīto izdevumu samazinājums. Aktualizējot maksas pakalpojumu izcenojumus, atbilstoši Noteikumu Nr. 333 prasībām, tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas.Saskaņā ar likumu "Par valsts budžetu 2019. gadam" Maksātnespējas kontroles dienesta budžeta apakšprogrammā 06.03.00 "Maksātnespējas procesu pārvaldība" ieņēmumi no maksas pakalpojumiem un citiem pašu ieņēmumiem un attiecīgi izdevumi 2019. gadā plānoti 20 620 *euro* apmērā. Ņemot vērā spēkā esošo pakalpojumu cenu un apmeklētāju skaita izmaiņas, Maksātnespējas kontroles dienesta ieņēmumi no sniegtajiem maksas pakalpojumiem un attiecīgi izdevumi samazināsies 2019. gadā par 4502 *euro,* 2020. gadā par 13 771 *euro*, 2021. gadā par 19 622 *euro* un 2022. gadā par 13 771 *euro*.Kopā ar izmaiņām ieņēmumi no Maksātnespējas kontroles dienesta sniegtajiem maksas pakalpojumiem 2019. gadā plānoti 16 118 *euro*, 2020. gadā 21 969 *euro,* 2021. gadā 16 118 *euro* un 2022. gadā 21 969 *euro.*Maksātnespējas kontroles dienesta maksas pakalpojumu detalizēts izdevumu sadalījums un ieņēmumi salīdzinājumā pret 2019. gada un vidēja termiņa budžeta ietvara ieņēmumiem norādīti noteikumu projekta sākotnējās ietekmes novērtējuma ziņojuma (anotācijas) 1. un 2. pielikumā.Maksas pakalpojumu izcenojuma aprēķins norādīts noteikumu projekta sākotnējās ietekmes novērtējuma ziņojuma (anotācijas) 3. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētajām personām izteikt viedokli, noteikumu projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības un plānošanas procesā" (turpmāk – noteikumi Nr. 970) tika ievietots Maksātnespējas kontroles dienesta, Tieslietu ministrijas un Valsts kancelejas tīmekļvietnē. |
| Sabiedrības līdzdalība projekta izstrādē | Noteikumu projekts saskaņā ar noteikumiem Nr. 970 2019. gada 20. februārī tika ievietots Maksātnespējas kontroles dienesta (<http://www.mkd.gov.lv/lv/link_part_186/link_part_187/>), Tieslietu ministrijas (<https://www.tm.gov.lv/lv/cits/pazinojums-par-lidalibas-iespejam-ministru-kabineta-noteikumu-projekta-grozijumi-ministru-kabineta-2>) un Valsts kancelejas (<https://www.mk.gov.lv/content/ministru-kabineta-diskusiju-dokumenti>) tīmekļvietnē. Atbilstoši noteikumu Nr. 970 7.4.1apakšpunktam sabiedrības pārstāvjiem bija iespēja līdzdarboties, rakstiski sniedzot viedokli par Maksātnespējas kontroles dienesta, Tieslietu ministrijas un Valsts kancelejas tīmekļvietnē ievietoto noteikumu projektu līdz 2019. gada 6. martam.Pēc noteikumu projekta nodošanas sabiedrības līdzdalībai tika konstatēts, ka atsevišķiem maksas pakalpojumiem – kvalifikācijas pilnveides pasākums un amata apliecības izdošana (dublikāta izdošana) – ir mainījušās cenas. Līdz ar to bija nepieciešams veikt izmaiņas maksas pakalpojumu cenrādī – izteikt noteikumu projekta pielikumu jaunā redakcijā. Taču, tā kā cenas ir samazinātas, t.i., kļuvušas privātpersonai labvēlīgākas, atkārtota sabiedrības līdzdalība noteikumu projekta izstrādē nav nepieciešama. |
| Sabiedrības līdzdalības rezultāti | Sabiedrības līdzdalības nodrošināšanas rezultātā par noteikumu projektu nav saņemts neviens viedoklis. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izstrādē iesaistītās institūcijas | Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Lielmane 67099103

Ieva.Lielmane@mkd.gov.lv